# ג'ון לורד

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ג'ון לורד, 2004

ג'ון לורד (נולד ב-1941), מוזיקאי בריטי.

ג'ון לורד היה ממקימי להקת הרוק הכבד דיפ פרפל (סגול כהה), והיה חבר בלהקה מיום הווסדה בשנת 1968 ועד פרישתו ממנה בשנת 2003.

לורד הנו נגן קלידים, אשר על אף שהיה בין מובילי הרוק הכבד בעולם המוסיקה, דחף גם ליצירת מוסיקה המשלבת מוסיקת רוק עם מוסיקה קלאסית. כבר בראשית חברותו בלהקת דיפ פרפל הלחין לורד מספר יצירות שהביאו לשילוב זה: April ,Blind, Anthem. בנוסף לשירים אלו, הוציא לורד בשיתוף הלהקה שתי יצירות תזמורתיות באורך מלא: בשנת 1969 "Concerto for Group and Orchestra" ובשנת 1970 "Gemini Suite". בעקבות חילוקי דעות בין חברי הלהקה לגבי אופייה המוסיקלי הלא ברור של דרכם, החליטה דיפ פרפל שלא לערב עוד בשיריה מוסיקה שאינה רוק. בעקבות החלטה זו, הוציאה הלהקה את אלבומם IN ROCK הנחשב ליצירה המוסיקלית השלימה והראשונה בז'אנר הרוק הכבד.

## [עריכה] אלבומי סולו

החל מראשית שנות ה-70, הוציא לורד מספר אלבומים בהם השתתפו מוסיקאים רבים:

- Gemini Suite - הקלטת אולפן נוספת להקלטה החיה שנעשתה בעבר עם להקת דיפ פרפל, המשלבת בין להקת רוק לתזמורת סימפונית.
- Windows - הופעה חיה משנת 1974, חיבור נוסף בין להקת רוק ותזמורת סימפונית. הפעם שיתף לורד פעולה עם המלחין הגרמני ברנרד שונר שגם ניצח על הביצוע המוקלט. חלקה הראשון של היצירה הינה עיבוד ליצירה מאת יוהן סבסטיאן באך, וחלקה השני הנו מקורי עם איזכור ליצירתו הקודמת של לורד Gemini Suite.
- Sarabande - עיבוד של לורד למוסיקה ברוקית בביצוע להקה ותזמורת.
- Before I Forget - נחשב למעשה לאלבום הסולו הראשון של לורד משנת 1982, המורכב ברובו משירים המושרים על ידי זמרים שונים וקטעים אינסטרומנטלים בעלי רקע קלאסי. החומר לאלבום נאסף על ידי לורד לאורך המחצית השנייה של שנות ה-70 ובשל כך מאופיין בחוסר אחידות.
- Pictured Within - יצירה שלימה אותה הקליט לורד בעיירה שוויצרית על הרי האלפים ומבוססת על האווירה הייחודית למקום.
- Beyond The Notes - אלבומו של לורד משנת 2004 מהווה המשך ישיר לאלבומו הקודם, אך בעוד שזה הקודם היווה ייצירה אחת שלימה בעלת גוון מלנכולי, הרי שהנוכחי הורכב מיצירות שונות, אומנם בעלות צליל והפקה זהה, אך איכויות שונות. כמו כן, את מקומה של המלנכוליה מפנה מרבית האלבום למוסיקה יותר חיה. היצירות לכשעצמן, על אף שחלקן אינסטרומנטליות, הינן בעלות משמעויות אישיות ללורד: שיר פרידה ללהקת דיפ פרפל ממנה פרש במהלך הקלטת האלבום, יצירות המוקדשות לחברו המוסיקאי טוני אשטון, לאימו ולאשתו, וכן יצירות אותן הלחין במהלך חיפוש אישי בטיוליו בטבע.

## [עריכה] קישורים חיצוניים

- האתר הרישמי של ג'ון לורד
- רשימת ההקלטות המלאה של ג'ון לורד

מקור: http://he.wikipedia.org../../../%D7%92/27/%D7%95/%D7%92%27%D7%95%D7%9F_%D7%9C%D7%95%D7%A8%D7%93.html

קטגוריות: מוזיקאים בריטים | דיפ פרפל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Suomi
- Français
- Italiano
- 日本語
- ქართული
- Nederlands
- Norsk (bokmål)
- Polski
- Português
- Русский
- Svenska